laion/Wikipedia-Exotic huggingface dataset:
ყალბი ფულის მჭრელები

ყალბი ფულის მჭრელები — 1925 წლის ანდრე ჟიდის რომანი. რომანის მთავარ გმირს, ედუარდს ბევრი საერთო აქვს ჟიდთან, ის აგრეთვე მწერალია და წერს რომანს „ყალბი ფულის მჭრელები“. რომანის სხვა პერსონაჟებიც რეალურ პიროვნებებს შეესაბამებიან: ლორა მადელინს, ჟიდის მეუღლეს, ხოლო გრაფი დე პასავანი - ჟან კოკტოს. რომანში რამდენიმე სიუჟეტური ხაზი ვითარდება. ჟიდმა მკითხველისთვის ნაწარმოების უკეთ გასაგებად 1926 წელს გამოსცა „ყალბი ფულის მჭრელების დღიური“, სადაც რომანის განმარტებებია მოცემული. 2011 წელს გამოვიდა რომანის ფრანგული ეკრანიზაცია. ანდრე ჟიდი, ყალბი ფულის მჭრელები — თბილისი, „ინტელექტი“, 2008, ISBN 978-9941-9015-5-3
როზმარის ბავშვი (ფილმი)

როზმარის ბავშვი (ინგლ. Rosemary's Baby) — რომან პოლანსკის 1968 წლის ფსიქოლოგიური საშინელებათა ფილმი, რომელიც დაფუძნებულია აირა ლევინის ამავე სახელწოდების წიგნზე. ფილმის მთავარი გმირია ორსული ქალი, რომელიც შეშფოთებულია მისი ქმრისა და მეზობლების მეგობრობით, რადგან მეზობლები ოკულტური რიტუალებით არიან გატაცებულნი. ფილმის თავდაპირველი სახელწოდება იყო „ილოცე როზმარის ბავშვისთვის“. რუთ გორდონმა ფილმში შესრულებული როლისთვის მიიღო ოსკარი და ოქროს გლობუსი ქალის მეორეხარისხოვანი როლის საუკეთესო შესრულებისთვის. 1990-იან წლებში გადაღებული ქართული სატელევიზიო სერიალი „სახლი ძველ უბანში“ იმეორებს ფილმის სიუჟეტს. „როზმარის ბავშვი (ფილმი)“ — TCM-ის მონაცემთა ბაზაში „როზმარის ბავშვი (ფილმი)“ — Rotten Tomatoes
ბენ-ჰური (1959 წლის ფილმი)

ბენ-ჰური — 1959 წლის ეპიკური ისტორიული ფილმი. ფილმი დაფუძნებულია ლიუ უოლასის ნოველაზე ბენ-ჰური: ქრისტეს ისტორია და 1925 წელს გამოსულ ამავე სახელწოდების მუნჯ ფილმზე. იმ ეპოქისთვის ფილმი უძვირესი კინოპროდუქცია იყო. ფილმმა ოსკარზე რეკორდი დაამყარა, მიიღო რა 11 ჯილდო. ეს რეკორდული მაჩვენებელი იყო, სანამ ის „ტიტანიკმა“ არ გაიმეორა. ოსკარი საუკეთესო ფილმი საუკეთესო რეჟისორი: უილიამ უაილერი საუკეთესო მსახიობი კაცი: ჩარლტონ ჰესტონი საუკეთესო მსახიობი კაცი მეორეხარისხოვან როლში: ჰიუ გრიფიტი საუკეთესო ოპერატურა ფერად ფილმში: რობერტ სარტისი საუკეთესო კოსტუმების დიზაინი ფერად ფილმში: ელისაბედ ჰაფენდენი საუკეთესო მხატვრული გაფორმებისთვის ფერად ფილმში: ედვარდ კარფანო, უილიამ ჰორნინგი, ჰიუ ჰანტი საუკეთესო მონტაჟი: ჯონ დანინგი, რალფ ვინტერსი საუკეთესო ვიზუალური ეფექტები საუკეთესო მუსიკა: მიკლოშ როშა საუკეთესო ხმა: ფრენკლინ მილტონი ოქროს გლობუსი საუკეთესო დრამა საუკეთესო რეჟისორი: უილიამ უაილერი საუკეთესო მსახიობი კაცი მეორეხარისხოვან როლში: სტეფან ბოიდი BAFTA BAFTA საუკეთესო ფილმისთვის შეგიძლიათ იხილოთ მედიაფაილები თემაზე „ბენ-ჰური (1959 წლის ფილმი)“ ვიკისაწყობში. ოფიციალური საიტი „Ben-Hur“ — კინოფილმების ინტერნეტ-მონაცემთა ბაზა (ინგლისური)
ელ ბრუტო

ელ ბრუტო (ესპ. El bruto) — ლუის ბუნიუელის 1953 წლის დრამატული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. მაღალ და ძლიერ კაცს, პედროს ახალგაზრდა გოგონა შეუყვარდება. პედროს მისი უხეში საქციელის გამო ელ ბრუტოს ეძახიან... პედრო არმენდარისი — პედრო კეტი ხურადო — პალომა როსა არენასი — მეჩე ანდრეს სოლერი — ანდრეს გაბრერა რობერტო მეიერი — კარმელო გონსალესი ბეატრის რამოსი — დონა მარტა პაკო მარტინესი — დონ პეპე გლორია მესტრე — მარია პას ვილიეგასი — მარიას დედა ხოსე მუნიოსი — ლენჩო რუისი დიანა ოჩოა — ლენჩოს ცოლი იგნასიო ვილალბასო — მარიას ძმა ხაიმე ფერნანდესი — ხულიან გარსია რაკელ გარსია — დონა ენრიკეტა ლუპე კარილესი — გოგონა გილერმო ბრავო სოსა — კოჭლი (ესპ. El Cojo) ხოსე ჩავესი მარგარიტო ლუნა ხორხე პონსი პოლო რამოსი ამელია რივერა ეფრაინ არაუსი დამდგმელი რეჟისორი: ლუის ბუნიუელი სცენარისტები: ლუის ბუნიუელი, ლუის ალკორისა ოპერატორი: აგუსტინ ხიმენესი პროდიუსერი: გაბრიელ კასტრო, ოსკარ დანსიჟერი, სერჯო კოგანი დამდგმელი მხატვრები: გიუნტერ გრესცო, რობერტო სილვა კომპოზიტორი: რაულ ლავისტა ხმის რეჟისორი: ხავიერ მატეოსი მემონტაჟე: ხორხე ბუსტოსი გრიმიორი: ანა გერერო 1954 — „არიელის“ ჯილდო: ქალის საუკეთესო მეორეხარისხოვანი როლი — კეტი ხურადო ნომინაცია საუკეთესო ოპერატურულ ნამუშევარზე — აგუსტინ ხიმენესი ნომინაცია მამაკაცის საუკეთესო მეორეხარისხოვანი როლზე — ანდრეს სოლერი ↑ Ariel Awards, Mexico (1954) - IMDb
ირლანდიის ადმინისტრაციული დაყოფა

მთავარი სტატია: ირლანდია. ირლანდია შედგება 4 (ისტორიული) პროვინციისგან, რომლებიც დაყოფილია 32 (ისტორიულ) საგრაფოდ. ოლსტერის 9 საგრაფოდან 6 ეკუთვნის ჩრდილოეთ ირლანდიას და ამავდროულად დიდი ბრიტანეთისა და ჩრდილოეთ ირლანდიის გაერთიანებულ სამეფოს. მთავარი სტატია: ირლანდიის პროვინციები. ირლანდიის რესპუბლიკაში ქვეყნის მართვაში პროვინციები არ იღებენ მონაწილეობას, მაგრამ სპორტში დიდი მნიშვბელობა აქვთ. ოლსტერი ლიგა რაგბიში მოიცავს პროვინციის ირლანდიურ და ბრიტანულ ნაწილს. მთავარი სტატია: ირლანდიის საგრაფოები. საგრაფო (ინგლ. County) — ირლანდიის ძირითადი ადმინისტრაციულ-ტერიტორიული ერთეული — ეს ეხება, როგორც ირლანდიას, აგრეთვე ჩრდილოეთ ირლანდიასაც. ამჟამად ირლანდიის კუნძულზე 32 საგრაფოა, მათნგა 26 შედის ირლანდიის რესპუბლიკაში, ხოლო 6 — ჩრდილოეთ ირლანდიაში. დუბლინის საგრაფო დაყოფილია ოთხ მაზრად ან ადმინისტრაციულ საგრაფოდ: დან-ლერი-რატდაუნი, ფინგალი, სამხრეთ დუბლინი და თვითონ ქალაქი დუბლინი, რომლებიც არ არიან დამოუკიდებელი საგრაფოები. ამგვარადვე იყოფა ტიპერარის საგრაფო ორ მაზრად ან ადმინისტრაციულ საგრაფოდ: ჩრდილოეთ ტიპერარი და სამხრეთ ტიპერარი. ირლანდიის რესპუბლიკაში ხუთ ქალაქს აქვს განსაკუთრებული სტატუსი (სიტი). დუბლინს — ქვეყნის დედაქალაქს — აქვს ადმინისტრაციული საგრაფოს სტატუსი, დანარჩენ ოთხს (გოლუეი, კორკი, ლიმერიკი, უოტერფორდი) კი — გაფართოებული უფლებამოსილებანი. ჩრდილოეთ ირლანდია დაყოფილია 26 ადმინისტრაციულ რაიონად, ხოლო ოლსტერის ექვს საგრაფოს ტრადიციული ხასიათი აქვს. მთავარი სტატია: ირლანდიის დასახლებული პუნქტები. ირლანდიის დასახლებული პუნქტები რამდენიმე კლასად იყოფა: სიტი (city), ბოროუ (borough), პატარა ქალაქები, ტაუნები (town). აღწერითი ქალაქი (census town) (აღწერითი) დასახლება (unincorporated towns) სოფელი (village) ცალკე გამოყოფენ ქალაქგარე ტერიტორიებს დიდი ქალაქებისთვის და გარეუბნებს სხვა ქალაქებისთვის. საგრაფოები წარმოიქმნა ანგლო-რომანული ბატონობის პერიოდში, XII საუკუნის შემდეგ. ↑ (1989) Gasaitéar na hÉireann / Gazetteer of Ireland. Dublin: Brainse Logainmneacha na Suirbhéireachta Ordanáis / Placenames Branch of the Ordnance Survey. ISBN 070760076 Invalid ISBN.  ↑ ლონდონდერის ხშირად უწოდებენ დერის
U2 Live at Red Rocks: Under a Blood Red Sky

U2 Live at Red Rocks: Under a Blood Red Sky (ან U2 Live at Red Rocks or Under a Blood Red Sky — ირლანდიური როკ-ჯგუფ U2-ს ფილმი. იგი გამოიცა 2008 წლის სექტემბერში. ეს არის უფრო ადრე, 1984 წელს, ვიდეოკასეტისა და ლაზერული დისკის ფორმატში არსებული ფილმის პირველი DVD გამოცემა. ფილმში შეტანილია რედ როკსის ამფითეატრში (კოლორადო) გამართული კონცერტი. ორიგინალური გამოცემა Surrender Seconds Sunday, Bloody Sunday October New Year's Day I Threw a Brick A Day Without Me Gloria Party Girl 11 O'Clock Tick Tock I Will Follow 40 2008 წლის გამოცემა (DVD) Out of Control Twilight An Cat Dubh / Into the Heart Surrender Two Hearts Beat as One Seconds Sunday Bloody Sunday Cry / The Electric Co. October New Year's Day I Threw a Brick Through a Window A Day Without Me Gloria Party Girl 11 O'Clock Tick Tock I Will Follow 40 ბონო – ვოკალი, გიტარა (A Day Without Me) The Edge – გიტარა, კლავიშებიანი საკრავები, ვოკალი, ლეპ-სტილ გიტარა (Surrender), ბას-გიტარა (40), წამყვანი ვოკალი (Seconds) ადამ კლეიტონი – ბას-გიტარა, გიტარა (40) ლარი მალენი – დასარტყმელი საკრავები, პერკუსია ↑ Cry / The Electric Co. შეტანილი იყო პირველ გამოცემაში, მაგრამ იურიდიული მიზეზებით ამოღებული იყო ოფიციალური სიიდან. Sunday Bloody Sunday და I Threw a Brick Through a Window მითითებული იყო, როგორც Sunday, Bloody Sunday და I Threw a Brick. „U2 Live at Red Rocks: Under a Blood Red Sky“ — კინოფილმების ინტერნეტ-მონაცემთა ბაზა (ინგლისური) ↑ Seibert, Perry. U2: Live at Red Rocks – Under a Blood Red Sky – Overview. Allmovie. Rovi Corporation. ციტირების თარიღი: 1 March 2013. ↑ Pareles, Jon (16 December 1984). „Recent Releases; Under a Blood Red Sky“. The New York Times. p. H30. ციტირების თარიღი: 1 June 2010. ↑ Takiff, Jonathan (29 November 1984). „Pop video that sounds like a great gift idea“. Philadelphia Daily News. p. 53. ↑ Kelton, Sam (23 October 2008). „DVD (Scene) – U2: Live at Red Rocks“. The Advertiser. p. 53. ↑ Plagenhoef, Scott. (29 September 2008) Album Reviews: U2: Under a Blood Red Sky. Pitchfork Media. ციტირების თარიღი: 25 October 2009. ↑ Gilstrap, Andrew. (6 November 2008) U2: Live at Red Rocks. PopMatters. ციტირების თარიღი: 10 November 2008. ↑ Heatley, Michael (December 2008). „U2 – Live at Red Rocks: Under A Blood Red Sky“. Record Collector (356). ციტირების თარიღი: 1 March 2013. ↑ Brown, Mark. (30 September 2008) Audio/video of the week: September 30. Rocky Mountain News. დაარქივებულია ორიგინალიდან — 3 ოქტომბერი 2008. ციტირების თარიღი: 19 July 2010. ↑ Wigney, James (5 October 2008). „DVD Reviews“. The Sunday Telegraph. p. 106. ↑ Wigney, James (5 October 2008). „DVD Reviews“. Sunday Herald Sun. p. 6.
ბეტმენი სამუდამოდ

„ბეტმენი სამუდამოდ“ (ინგლ. Batman Forever) — რეჟისორ ჯოელ შუმახერის 1995 წლის ფილმი. იგი ეფუძნება ბობ კეინის მიერ შექმნილი ბეტმენის ისტორიებს. ფილმის სცენარის ავტორები არიან ლი ბეჩლერი, ჯენეტ სკოტ-ბეჩლერი და აკივა გოლდსმენი. მთავარ როლებს ფილმში ასრულებენ: ველ კილმერი (ბრიუს უეინი/ბეტმენი), ტომი ლი ჯონსი (ჰარვი დენტი/ორსახა), ჯიმ კერი (ედვარდ ნიგმა/გამოცანა), ნიკოლ კიდმანი (ჩეის მერიდიანი) და კრის ო'დონელი (რობინი). ტიმ ბარტონის წინა ეკრანიზაციებთან შედარებით, ახალი ფილმის ტონი განსხვავებული იყო და უფრო მეტად გათვლილი იყო ოჯახურ გარემოში სანახავად. Warner Bros.-ში თვლიდნენ, რომ წინა ფილმი, „ბეტმენი ბრუნდება“, კინოთეატრებში წარუმატებელი აღმოჩნდა ძალადობისა და ბნელი გარემოს გამო. ახალი ფილმის ბიუჯეტმა დაახლოებით 100 მილიონი აშშ დოლარი შეადგინა. წარმოებას პრობლემები ახლდა - მთავარ როლებზე მსახიობთა შერჩევის გამო. გადაღებების ადგილებს შორის იყო ალკატრასის კუნძული (სან-ფრანცისკო) და მანჰეტენის ხიდი (ნიუ-იორკი). ფილმი 1995 წლის 16 ივნისს გამოვიდა. ფილმის გამოსვლის შემდეგ რეაქციები არაერთგვაროვანი იყო. კრიტიკოსებმა მაღალი შეფასება მიანიჭეს ოპერატორის ნამუშევარს, ვიზუალურ ეფექტებსა და მხატვრულ გადაწყვეტას, მაგრამ აღნიშნეს, რომ იგი იყო უფრო მხიარული, ვიდრე ბარტონის ეკრანიზაციები. მაყურებელთა ფენებმა ფილმი დადებითად მიიღეს და წინა ეკრანიზაციასთან შედარებით, მან მნიშვნელოვანი შემოსავალი, მსოფლიო მასშტაბით 336,529,844 აშშ დოლარი მოიტანა. იგი იქცა 1995 წლის რიგით მეექვსე ყველაზე შემოსავლიან ფილმად. აშშ-ში 2842 ეკრანზე გამოსვლის პირველი კვირის ბოლოს (22 ივნისი 1995) მისმა შემოსავალმა უკვე შეადგინა 52,784,433 აშშ დოლარი. ოფიციალური საიტი „ბეტმენი სამუდამოდ“ — Box Office Mojo-ზე „ბეტმენი სამუდამოდ“ — კინოფილმების ინტერნეტ-მონაცემთა ბაზა (ინგლისური) „ბეტმენი სამუდამოდ“ — Rotten Tomatoes ↑ 1.0 1.1 Batman Forever (1995). ციტირების თარიღი: 30 დეკემბერი, 2020 ↑ 2.0 2.1 http://www.imdb.com/title/tt0112462/
ირლანდიის დღესასწაულები

ირლანდიის დღესასწაულები იყოფა ოფიციალურად და არაოფიციალურად, რომლებიც წარმართული პერიოდიდანაა შემორჩენილი. ხშირად ეს დღეები ემთხვევა. შენიშვნა: კურსივით გამოყოფილია დღესასწაული, რომლებიც შემორჩა წარმართული პერიოდიდან.
პფალცური მემკვიდრეობა

პფალცური მემკვიდრეობა, პფალცის მემკვიდრეობისათვის ომი, ორლეანის ომი (ფრანგ. Guerre de la Ligue d'Augsbourg) — 1688-1697 წლების ომი საფრანგეთსა და ევროპის სახელმწიფოების კოალიციას – ე. წ. აუგსბურგის ლიგას შორის. დაიწყო 1688 წლის სექტემბერში პფალცში ლუი XIV-ის ჯარების შეჭრით, რომელმაც პფალცის ტერიტორიის მნიშვნელოვან ნაწილზე პრეტენზიების საბაბად თავისი ძმის ცოლის (1685 წელს გარდაცვლილი პფალცის კურფიურსტის კარლის ასულის) ინტერესების დაცვა გამოაცხადა. საომარი მოქმედება გერმანიის სხვა რაიონებში, ნიდერლანდსა და ესპანეთშიც გავრცელდა. საფრანგეთის ჯარები 1688-1691 წლებში გაიგზავნა ირლანდიაშიც ანტიინგლისური აჯანყების დასახმარებლად, ომი ზღვაზეც (ამერიკის ნაპირებამდე) წარმოებდა. საფრანგეთის არმიამ მოიპოვა მთელი რიგი დიდი გამარჯვებები ფლერიუსთან (1690 წ.), სტენკერკენთან (1692), ნერვინდენთან (1693 წ.), მაგრამ 1692 წლის 29 მაისს დამარცხდა ინგლის-ჰოლანდიის გაერთიანებულ ფლოტთან ბრძოლაში ააგის კონცხთან. პფალცური მემკვიდრეობის ომი რიისვიკის ზავით დასრულდა. ქართული საბჭოთა ენციკლოპედია, ტ. 8, თბ., 1984. — გვ. 236.
ირლანდიის კინემატოგრაფია

ბოლო რამდენიმე წლის განმავლობაში ირლანდიის კინემატოგრაფია განიცდის გარკვეულ ამაღლებას. ძველად ბევრი ფილმი არ გამოდიოდა ეკრანებზე ცენზურის ან კათოლიკური ეკლესიის მხრიდან ზეწოლის გამო. პირველი სტუდია გაიხსნა 1958 წელს (Ardmore Studios), ქალაქ ბრეიში. 1970 წელს შეიქმნა „კინო აქტი“, რომელიც ითვალისწინებდა კინომწარმოებლების გადასახადის შემცირებას. 1981 წელს მუშაობა დაიწყო „ირლანდიის კინოსაბჭომ“. 1992 წელს გაიხსნა „ირლანდიის კინოს ინსტიტუტი“. საგადასახადო უპირატესობების გამო ირლანდია მიმზიდველია ჰოლივუდური კინომწარმოებლებისთვის. ირლანდიაში გადაიღეს „The Quiet Man“ (ჩუმი ადამიანი, 1952), „Braveheart“ (მამაცი გული, 1995), „Reign of Fire“ (ცეცხლის ძალაუფლება, 2002), „King Arthur“ (მეფე არტური, 2004). პირველი ფილმი, რომელიც გადაიღეს ორ კონინენტზე, „A Lad from Old Ireland“ წარმოადგენდა გამოგონილ ისტორიას ღარიბ ირლანდიელზე, რომელიც ფულის საშოვნელად ამერიკაში გაეგმზავრა. 2005 წლის გამოკითხვისას ირლანდიის მცხოვრებლებმა აირჩიეს 10 საუკეთესო ირლანდიური ფილმი: 1. The Commitments (1991) 2. ჩემი მარცხენა ფეხი (1989) 3. მამის სახელით (1993) 4. წყნარი ადამიანი (1952) 5. The Snapper (1993) 6. მაიკლ კოლინზი (1996) 7. The Field (1990) 8. განხეთქილება (2003) 9. ვერონიკა გუერინი (2003) 10. Inside I’m Dancing (2004) Irish Film and Television Awards-ის ჯილდო მიიღო: 2003: განხეთქილება 2004: Omagh 2005: Inside I’m Dancing 2006: ქარი, რომელიც ქერს არხევს 2007: Garage IFTA on IMDB დაარქივებული 2013-01-03 საიტზე Archive.isCategory:Webarchive template archiveis links Irish Film Board Irish Film Institute The Irish Film & Television Awards website Irish Film & Television Network The Irish in Film ↑ Top 10 Best Irish Films of All Time (pdf). Press release: 2005 Jameson Whiskey poll. Irish Distillers (2005-07-14). დაარქივებულია ორიგინალიდან — 2005-12-19. ციტირების თარიღი: 2008-03-09.
დელტონა (ფლორიდა)

დელტონა (ინგლ. Deltona) — ქალაქი აშშ-ში, ფლორიდის შტატში, ვოლუსის რაიონში. მდებარეობს ორლანდოსა და დეიტონას სანაპიროებს შორის. 2011 წლის მონაცემებით ქალაქში 85 219 ადამიანი ცხოვრობს. დელტონას ოფიციალური საიტი. ↑ https://www.deltonafl.gov/people/heidi-k-herzberg ↑ Urbanized Areas, 2010. United States Census Bureau. 2010-04-01. Retrieved 2012-03-16.
ირლანდიური სამზარეულო

ირლანდიური სამზარეულო — ირლანდიის ტრადიციული სამზარეულო. ძველ ირლანდიურ ლიტერატურაში პერიოდულად აღიწერებოდა კერძები და სასმელები. დუბლინის რაიონში, ტყეში, ვიკინგების დასახლებაში გატარებულმა გათხრებმა მნიშვნელოვანი ინფორმაცია მოგვაწოდა ქალაქის მცხოვრებლების კვების რაციონის შესახებ. რაციონი შედგებოდა მსხვილფეხა საქონლის, ღორის, ცხვრისა და თევზის ხორცისგან. მცენარეული საკვებიდან მოიხმარებოდა კენკრა, არაქისი. ნაცარქათამას თესლს მოიხმარდნენ ფაფის გასაკეთებლად. შუა საუკუნეებში, კარტოფილის გამოჩენამდა, სოფლის მეურნეობაში დომინირებდა მეცხოველეობა. ხორცს მხოლოდ მდიდრები ფლობდნენ. ღარიბები იკვებებოდნენ რძით, ზეთით, ყველით, ქერითა და შვრიით. ხშირად მოიხმარდნენ მსვილფეხა საქონლის სისხლსა და ზეთში შერეულ რძეს (სისხლიანი რძე აგრეთვე პოპულარულია აფრიკულ ტომ მასაი). XVI საუკუნის მეორე ნახევარში კარტოფილის გამოჩენამ ძლიერ იმოქმედა ამ ქვეყნის სამზარეულოზე. თავდაპირველად კარტოფილი ირლანდიაში დეკორატიული კულტურის როლში გამოჩნდა, საჭმლად კი გავრცელდა მოსახლეობის ღარიბ ფენაში. XX საუკუნეში ირლანდიური სამზარეულო კონკურენციას განიცდიდა იტალიური, ინდური და ჩინური სამზარეულოების ფართო გავრცელების გამო. ირლანდიური სამზარეულოდან განსაკუთრებით პოპულარული იყო ირლანდიური რაგუ (მოშუშული ცხვრის ხორცი სტაფილოთი და ხახვით), კოდლი (კარტოფილითა და ხახვით მოშუშული ძეხვები და ბეკონი), ირლანდიური საუზმე და ბოქსტი კომბოსტოსთან მოშუშული ბეკონი Barmbrack — პური ახალი ქიშმიშითა და ყურძნით Beamish stout — ლუდი (სტაუტი) Black and Tan — პორტერი Boxty — კარტოფილის ბლინები Carrageen moss Champ — კარტოფილის პიურე, მწვანე ხახვთან, კარაქსა და რძესთან Coddle — კარტოფილითა და ხახვით მოშუშული ძეხვები და ბეკონი Colcannon — კომბოსტოსა და კარაქით შერეული კარტოფილის პიურე Crubeens — მოხარშული დამარილებული ღორის ფეხი Dulse — მუქი-წითელი წყალმცენარე Palmaria palmata. მოიხმარება გამხმარი სახით Drisheen — შავი პუდინგის ერთ-ერთი ტიპი Goody — რძეში მოხარშული პური შაქრითა და სანელებლებით გინესი — ლუდი სრული ირლანდიური საუზმე — იგივეა, რაც სრული იგნლისური საუზმე, მათ აგრეთვე უწოდებენ „fry“-ს ყავა ირლანდიურად — კოქტეილი ცხელი ყავისგან, ირლანდიური ვისკისა და შაქრისგან, დაფარული ათქვეფილი ნაღებით ირლანდიური ნაღებიანი ლიქიორი — ირლანდიური ვისკის, ყავისა და სხვა კომპონენტებისგან გაკეთებული ლიქიორი Irish Mist — ირლანდიური ვისკის, კლევერის, თაფლისა და არომატული ბალახებისგან გაკეთებული ლიქიორი ირლანდიური რაგუ — მოშუშული ცხვრის ხორცი სტაფილოთი და ხახვით Skirts and kidneys Soda bread — უსაფუარო პური, რომლის მომზადების დროსაც იყენებენ სოდასა და კეფირს Poitín — შინ გამოხდილი არაყი, რომელიც მზადდება სვიის ან კარტოფილისგან Mitchell, Frank and Ryan, Michael. Reading the Irish landscape (1998). ISBN 1-86059-055-1 National Museum of Ireland. Viking and Medieval Dublin: National Museum Excavations, 1962—1973. (1973) ↑ Ireland:State of the Nation, 18th Century
დელანდი (ფლორიდა)

დელანდი (ინგლ. DeLand) — ქალაქი აშშ-ში, ფლორიდის შტატში, ვოლუსიას რაიონში. 2010 წლის მონაცემებით ქალაქის მოსახლეობა 27 031 ადამიანს შეადგენს. ქალაქი დაარსდა 1876 წელს და ჰენრი ედისონ დელანდის სახელს ატარებს. დელანდის ოფიციალური საიტი დელანდის საჯარო ბიბლიოთეკა დაარქივებული 2007-08-24 საიტზე Wayback Machine.
რომანოზ II

რომანოზ II (ბერძ. Ρωμανός Β΄; დ. 938 —გ. 15 მარტი 963) — ბიზანტიის იმპერატორი 959-963 წლებში. კონსტანტინე VII-ის შვილი, ბასილ II ბულგართმმუსვრელის მამა. დროსტარების მოყვარული (ძალაუფლება ხელთ ეპყრა საჭურის ვრინგას), გაატარა აგრარული რეფორმა, მის დროს ხდება პროვინციული არისტოკრატიის დაწინაურება. წარმატებით ებრძოდა არაბებს (კ. კრეტა დაიბრუნეს, ქ. ჰალაბი აიღეს). მკაცრმა ფინანსურმა პოლიტიკამ საზოგადოების ყველა ფენის აღშფოთება გამოიწვია, რასაც შეთქმულება მოჰყვა, მაგრამ მარცხით დამთავრდა. ქართული საბჭოთა ენციკლოპედია, ტ. 8, თბ., 1984. — გვ. 428. ვიკისაწყობში არის გვერდი თემაზე: რომანოზ II
რომანოზ III არგირუსი

რომანოზ III არგირუსი (ბერძ. Ρωμανός Γ΄ Αργυρός; დ. 968 — გ. 11 აპრილი, 1034) — ბიზანტიის იმპერატორი 1028-1034 წლებში. იყო კონსტანტინოპოლის წარჩინებულთა წრიდან. გამეფების წინ კონსტანტინოპოლის ეპარქოსის თანამდებობა ეკავა. მფარველობდა ბერ-მონაზვნებს, მის დროს მრავალი ეკლესია-მონასტერი ააგეს. ებრძოდა არაბებს, მაგრამ წარუმატებლად, შეთქმულებმა აბანოში დაახრჩვეს. ის შეცვალა თავისი ცოლის საყვარელმა და შემდგომ მეორე ქმარმა, მიხეილ IV-მ. ქართული საბჭოთა ენციკლოპედია, ტ. 8, თბ., 1984. — გვ. 428.
ანდრომედა (ტელესერიალი)

„ანდრომედა“ (ინგლ. Gene Roddenberry’s Andromeda) — კანადურ-ამერიკული სამეცნიერო ფანტასტიკური ტელესერიალი. შექმნილია ჯინ როდენბერის იდეის მიხედვით, მისი გარდაცვალების შემდეგ. სერიალის მოქმედება მიმდინარეობს შორეულ მომავალში, თანამეგობრობის სისტემის გარშემო. თანამეგობრობა მოიცავს სამ გალაქტიკას და ითვლება უტოპიურ საზოგადოებად, თუმცა რელურად იმყოფება ომის მდგომარეობაში მაგოგებთან (აგრესიული ჰუმანოიდური რასა ღამურის მსგავსი სახით). სამშვიდობო მოლაპარაკების შედეგად თანამეგობრობამ მაგოგებს დაუთმო პლანეტა რომელიც დასახლებული იყო ნიცშეანელებით (თანამეგობრობის წევრი, გენეტიკურად შეცვლილი რასა). ნიცშეანელები უკმაყოფილო დარჩნენ ამ შეთანხმებით და თავს დაესხნენ თანამეგობრობას. სერიალის მთავარი გმირი დილან ჰანტი არის თანამეგობრობის კრეისერ „ანდრომედას თანავარსკვლავედის“ კაპიტანი. ხომალდი აღჭურვილია მძლავრი ხელოვნული ინტელექტით, რომელიც ასევე სერიალის მთავარ გმირს წარმოადგენს. „ანდრომედა“ იღებს უბედურების სიგნალს ნიცშეანელებისგან და გაემართება დასახმარებლად, თუმცა აღმოჩნდება რომ ეს ხაფანგია. დილანი იძულებულია მოახდინოს ხომალდის ევაკუაცია, თვითონ კი მარტო ცდილობს „ანდრომედას“ გადარჩენას. თავისი მეგობარი და პირველი ოფიცერი აღმოჩნდება მოღალატე. იგი ცდილობს დილანის მოკვლას. დილანი ასწრებს და კლავს მას, მაგრამ ორთაბრძოლისას ხომალდი აღმოჩნდება შავი ხვრელის საზღვარზე და დროში „გაიყინება“. მხოლოდ 303 წლის შემდეგ მას ამოიყვანს „ევრიკა მარუ“ ბეკა ვალენტაინის მეთაურობით. „ევრიკას“ ეკიპაჟს გონია რომ ანდრომედა ცარიელია და აპირებენ მის გაყიდვას, თუმცა დილანი არ ანებეს მათ ამას. ის გებულობს რომ ომი თანამეგობრობის განადგურებით დასრულდა და სამყარო ქაოსითაა მოცული. დილანი გადაწყვეტს აღადგინოს თანამეგობრობა და სთავაზობს „ევრიკის“ ეკიპაჟს შეუერთდენ მას. მცირე ყოყმანის შემდეგ ისინი თანხმდებიან. სერიალის მთავარი გმირებია: „ანდრომედა“ — Allmovie-ზე „ანდრომედა“ — კინოფილმების ინტერნეტ-მონაცემთა ბაზა (ინგლისური) „ანდრომედა“ საიტზე TV.com ↑ http://andromeda.wikia.com/wiki/Main_Page ↑ http://www.andromedarus.narod.ru/HTML/Characters.htm ↑ http://www.andromedaguide.narod.ru/Personal/crew/crew_new.html ↑ http://www.andromedaguide.narod.ru/Xarper_ruk/Xarper.html
ესტონეთის ენერგეტიკა

ესტონეთის ენერგეტიკა წარმოადგენს წარმოებული ენერგიის იმ ერთობლიობას, რომელსაც ესტონეთის მოსახლეობა მოიხმარს და ასევე გადის იმპორტზე. ესტონეთის ენერგეტიკული პოლიტიკა წარმოადგენს ესტონეთის პოლიტიკის იმ ნაწილს, რომელიც დაკავშირებულია ენერგეტიკასთან. ძირითადი სექტორია ელექტროენერგეტიკა. ესტონეთის წილი გლობალურ დათბობაში ნავთობის ფიქლებისგან გამოყოფილ დიდი რაოდენობით ნახშირბადზე მოდის. ესტონური ენერგოკომპანია Eesti Energia მსოფლიოში უდიდეს ნავთობის ფიქლებზე მომუშავე ენერგეტიკულ საწარმოებს ფლობს ქალაქ ნარვაში. 2007 წელს, ესტონეთში ენერგიის 90%-ზე მეტი ზეთის ფიქლებისგან იყო ნაწარმოები. ↑ "Oil Shale Energetics in Estonia Liive, Sandor (2007) Oil Shale. A Scientific-echnical Journal (Estonian Academy Publishers) 24 (1): 1–4 ↑ Francu, Juraj; Harvie, Barbra; Laenen, Ben; Siirde, Andres; Veiderma, Mihkel A study on the EU oil shale industry viewed in the light of the Estonian experience. A report by EASAC to the Committee on Industry, Research and Energy of the European Parliament European Academies Science Advisory Council. გვ. 14–15; 45. May 2007
მანაწილებელი ლილვი

მანაწილებელი ლილვი – ელექტრული, ელექტროენერგიის მისაღები და მომხმარებელთა შორის მისი გასანაწილებელი მოწყობილობა. მოიცავს ელექტრულ აპარატებს, დაცვისა და ავტომატიკის მოწყობილობებს, საზომ ხელსაწყოებს, ასაწყობ და მაერთებელ სალტეებსა და დამხმარე მოწყობილობებს. მანაწილებელი ლილვის ერთი წრედის მოწყობილობა კონსტრუქციულად გამოიყოფა ცალკეულ უჯრედებად. მანაწილებელი ლილვის, რ-ის ძაბვა 35 კვ-მდეა, ჩვეულებრივ სათავშში დგამენ (დახურული მანაწილებელი ლილვი), მაგრამ თუ ძაბვა 35 კვ და მეტია – გარეთ (ღია მანაწილებელი ლილვი ვიკისაწყობში არის გვერდი თემაზე: მანაწილებელი ლილვი მუხლა ლილვი ქართული საბჭოთა ენციკლოპედია, ტ. 6, თბ., 1983. — გვ. 402.
გურგენიძე

საკუთარი სახელი გურგენიძე შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: გურგენიძე ალექსანდრე გურგენიძე — საბჭოთა კავშირის გმირი ბუხუტი გურგენიძე — მოჭადრაკე გიორგი გურგენიძე — თერაპევტი გურამ გურგენიძე — ალერგოლოგი დავით გურგენიძე — დიდოსტატი საჭადრაკო ეტიუდების შედგენაში დიმიტრი გურგენიძე — პედაგოგი ვაჟა გურგენიძე — ეკონომისტი, პოლიტიკოსი ვახტანგ გურგენიძე — ისტორიკოსი ვლადიმერ გურგენიძე — ფინანსისტი, სახელმწიფო და პოლიტიკური მოღვაწე ვლადიმერ გურგენიძე — ინჟინერი ვლადიმერ გურგენიძე — სპორტსმენი თამარ გურგენიძე — მომღერალი ივანე გურგენიძე — გენერალ-ლეიტენანტი მიხეილ გურგენიძე — ხალხოსანი, პუბლიცისტი ოთარ გურგენიძე — კინორეჟისორი რევაზ გურგენიძე — გენერალ-მაიორი რევაზ გურგენიძე — ოფთალმოლოგი გურგენიძეები — კახეთის თავადები
რუსა I

რუსა I — ურარტუს მეფე ძვ. წ. VIII საუკუნის II ნახევარში, ძვ. წ. 735-714 წწ. სარდური II-ის შვილი. თავდაპირველად შეძლო ურარტუს გაძლიერება და მისი საზღვრების ერთგვარი გაფართოება (სევანისპირეთის მიწების დაპყრობა, ურმიისპირეთის ოლქების დამორჩილება). შემდგომში კიმერიელებმა დაამარცხეს. ძვ. წ. 714 წელს სარგონ II-სთან ბრძოლაში დამარცხებულმა რუსამ თავი მოიკლა. ურარტუს მეფეები ქართული საბჭოთა ენციკლოპედია, ტ. 8, თბ., 1984. — გვ. 478. ↑ მელიქიშვილი, გ. ძველი აღმოსავლეთის ხალხთა ისტორია, ,,მეცნიერება", თბილისი, 1988, გვ.323
ზიაურ რაჰმანი

ზიაურ რაჰმანი (დ. 19 იანვარი, 1936 — გ. 30 მაისი, 1981) — ბანგლადეშის უმაღლესი სამხედრო ადმინისტრატორი 1976 წლის ნოემბრიდან, ბანგლადეშის პრეზიდენტი 1977–1981 წლებში. 1953 წელს შევიდა პაკისტანის არმიაში, 1955 წელს მიიღო ოფიცრის პირველი წოდება. 1971 წელს — ვიცე-პოლკოვნიკის, 1972 წელს – პოლკოვნიკის. 1973 წლიდან ბრიგადის გენერალია, 1975 წლიდან – გენერალ-მაიორი. 1972–1975 წლებში – ბანგლადეშის არმიის შტაბის უფროსის მოადგილე, 1975 წლიდან შტაბის უფროსი. 1977 წლის აპრილში პრეზიდენტ აბუ სადათ მუჰამედ საიემის გადადგომის შემდეგ, რაჰმანი გახდა ბანგლადეშის პრეზიდენტი. 1978 წელს აირჩიეს პრეზიდენტად. 1981 წლის მაისის ბოლოს მოკლეს სამხედრო გადატრიალების დროს. ბანგლადეშის პრეზიდენტი ქართული საბჭოთა ენციკლოპედია, ტ. 8, თბ., 1984. — გვ. 315.